Sacrosancte Ecclesie sancti Stephani Prothomartyris Christi, que est constructa in Divione castro, ubi Helgaudus prepositus videtur esse, et David decanus una cum congregatione canonicorum ibidem Deo servire. Ego in Dei nomine Aubertus, dum terrena possideo, de celestibus cogitans, pro remedio anime mee et pro eterna retributione, atque ut ante tribunal Christi veniam peccatorum merear percipere, cedo aliquid de rebus meis cessumque ut in perpetuum maneat esse volo, hoc est in pago Oscarense, in fine Longoviacense et in villa Mercenniaco vineolas septem: quarum prima terminatur de uno latere et una fronte terra sancti Benigni, de altero latere terra Rothaldi et de alia fronte terra sancti Petri: habet in longo perticas agripedales VII, in transverso de una fronte perticas IV, in altera fronte perticas III pedes VI. Secunda vinea terminatur de uno latere terra sancti Benigni, de altero latus Benedictus tenet, de una fronte de ipsa hereditate, de altera fronte strada publica: habet in longo perticas XIV, per transversum perticas VIII. Tertia vinea habet terminationes: de uno latere et una fronte terra sancti Benigni, de altero latere Arnaldus tenet de alia fronte via publica, habet in longo perticas XXX in una fronte per transversum perticas IV in alia fronte perticas III et pedes VI. Quarta vinea terminatur de ambobus lateribus ipsa hereditate, in una fronte terra sancti Benigni, in altera fronte strada publica: habet in longo perticas XIII, per transversum perticas IV. Quinta vinea habet terminationes, de uno latere et una fronte terra sancti Benigni, de alio latere Ricardus tenet, in altera fronte de ipsa hereditate, habet in longo perticas XII, per transversum perticas VI. Sexta vinea terminatur de uno latere terra Amalrici, de altero latere ipsa hereditate, in una fronte terra sancti Benigni, de altera fronte terra Heldebelni habet in longo perticas XXV, per transversum perticas II. Septima vinea terminatur, de uno latere terra Heldeberni, de alio latere terra Acledranni, in una fronte terra sancti Benigni, in altera fronte ipsa hereditate: habet in longo perticas XII, in transverso, de una fronte perticas VI et pedes VI, in alia fronte perticas V et pedes IV. Infra istas terminationes et perticationes, totum ad integrum dono, trado atque transfundo et de meo iure et dominatione, in potestatem supradictorum rectorum eiusdem Ecclesie transmitto atque transfundo: ita ut quicquid exinde, a die presenti, pro communi utilitate facere voluerint, liberam et firmissimam in Dei nomine habeant potestatem, nullo contradicente. Si quis vero, quod fieri non credo, si ego ipse aut ullus de heredibus meis vel proheredibus vel quelibet opposita persona, contra hanc cartam donationis venire et calumpniam inferre temptaverit aut aliquid repetere, non solum non valeat evindicare quod repetit, sed inferat partibus rectorum ipsius Ecclesie, una cum socio fisco, duplum tantum quantum ipse res valuerint aut auri libras II quod coactus et multatus persolvat et hec nichilominus donatio ista omni tempore firma et stabilis permaneat, stipulatione subnixa. Actum Divione castro, in altario sancte Stephani. Signum Auberti, qui hanc donationem fieri et firmari rogavit.